《晋仲文学渊邃方为朝阳鸣凤仆所次前韵及之而》
宋代·程公许

丈夫为世用，钓筑辞岩溪。
不用身徇道，固可卷而携。
侃侃紫阳翁，不践桃李蹊。
淳熙用不终，归途此留题。坐令南岩高，万丈谁能梯。倘止论兹山，仅亦培塿低。今如岘首碑，千载令人悽。我辈何适莫，但观道合暌。鸟兽不可群，仲尼非棲棲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。